આણંદ | સોજિત્રા ચારકુવા ભાગોળ વિસ્તારમાં હરીજન વાસમાં વિદેશી દારૂનો વેચાણ થતું હોવાની બાતમી આધારે સોજિત્રા પોલીસે સોમવારે બપોરના અરસામાં ચારકૂવા ભાગોળ વિસ્તારમાં દરોડો પાડ્યો હતો. જેમાં વિદેશી દારૂના ક્વાર્ટર નંગ ૮ કિંમત રૂ.૧,૬૦૦ સાથે રમેશભાઇ રઇજીભાઇ તળપદાને ઝડપી પાડ્યો હતો. જ્યારે પોલીસને જોઈને ભૂપેન્દ્ર ઊર્ફે રૂપો રઇજીભાઇ તળપદા ભાગી છૂટ્યો હતો. પોલીસે રમેશ ર તળપદા અને ભૂપેન્દ્ર ઊર્ફે રૂપો તળપદા વિરુદ્ધ પ્રોહિબિશન હેઠળ ગુનો દાખલ કરી આગળની કાર્યવાહી હાથ ધરી છે.